b'\n_START_ARTICLE_\nLetitia Long\n_START_SECTION_\nLiv og virke\n_START_PARAGRAPH_\nLong er utdannet med bachelorgrad i elektroteknikk fra Virginia Polytechnic Institute and State University og mastergrad i maskinteknikk fra Catholic University of America._NEWLINE_Long har en lang etterretningskarriere. Hun har v\xc3\xa6rt underdirekt\xc3\xb8r i CIA (1998\xe2\x80\x932000), visedirekt\xc3\xb8r ved Office of Naval Intelligence (2000\xe2\x80\x932003), Deputy Under Secretary of Defense for Intelligence (2003\xe2\x80\x932006) og visedirekt\xc3\xb8r ved Defense Intelligence Agency (2006\xe2\x80\x932010). Long overtok som leder for National Geospatial-Intelligence Agency 9. august 2010. Hun ble da den f\xc3\xb8rste kvinnelige leder av en av USAs ledende etterretningstjenester.\n_START_SECTION_\nUtmerkelser\n_START_PARAGRAPH_\nLong har mottatt en rekke utmerkelser for sitt virke. Hun er blant annet tildelt Department of Defense Medal for Distinguished Civilian Service og National Intelligence Distinguished Service Medal. Long ble i 2011 utnevnt til kommand\xc3\xb8r av Den Kongelige Norske Fortjenstorden \xc2\xabfor virke for norsk-amerikansk forsvarssamarbeid.\xc2\xbb Hun er ogs\xc3\xa5 ridder av Den nasjonale fortjenstorden (Frankrike).'